ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660055633
ขอให้แก้ไขปัญหาไฟฟ้าส่องสว่างริมทางดับเป็นบริเวณกว้าง บริเวณ ถนนข้าวสาร เขตพระนคร กรุงเทพมหานคร เนื่องจากผู้ร้องแจ้งว่าประสบปัญหากับไฟฟ้าส่องสว่างริมทางดับเป็นบริเวณกว้าง มากกว่า 8 ต้น ทั้งถนนมีไฟฟ้าส่องสว่างริมทางติดเพียงแค่ 3 ต้นเท่านั้น  และในพื้นที่ดังกล่าวมีนักท่องเที่ยวเข้ามาเป็นจำนวนมาก จึงเกรงว่าในยามค่ำคืนหรือในยามวิกาลอาจจะเกิดอันตราย เช่น การก่ออาชญากรรม เป็นต้น ซึ่งเป็นความไม่ปลอดภัยต่อนักท่องเที่ยวเป็นอย่างมาก ประสบปัญหามาเป็นระยะเวลาประมาณ 1 ปีแล้ว เบื้องต้นผู้ร้องเคยแจ้งเรื่องไปยังสำนักงานเขตพระนคร ฝ่ายโยธา โดยเจ้าหน้าที่ได้แจ้งว่า เคยมีเจ้าหน้าที่ทำการลงพื้นที่เพื่อแก้ไขปัญหาแล้ว แต่ก็มีการดับเช่นเดิม สาเหตุอาจจะเกิดจากการกลั่นแกล้งของประชาชนที่เข้ามาจำหน่ายสินค้าบริเวณดังกล่าว ซึ่งไฟฟ้าส่องสว่างริมทางนั้นอาจจะส่องสว่างมากเกินไปจึงทำให้ประชาชนที่เข้ามาจำหน่ายสินค้าทำให้ดับ (ระบุตามผู้ร้องแจ้ง) จากวันที่ผู้ร้องแจ้งกับสำนักงานเขตพระนครก็ผ่านมาเป็นระยะเวลาประมาณ 3 สัปดาห์แล้ว แต่ก็ไม่มีเจ้าหน้าที่เข้ามาดำเนินการแก้ไขปัญหาให้แต่อย่างใด จึงประสงค์ให้หน่วยงานที่เกี่ยวข้องลงพื้นที่ตรวจสอบและแก้ไขปัญหาไฟฟ้าส่องสว่างริมทางดับเป็นบริเวณกว้าง เพื่อบรรเทาความเดือดร้อนให้แก่ผู้ร้องและประชาชนต่อไป (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata